Document ID: 32005R0521

KOMISJONI MÄÄRUS (EÜ) nr 521/2005,
1. aprill 2005,
mis käsitleb ühe teatava söödalisandi alalist kasutusluba ja juba kasutusloa saanud söödalisandite uute kasutusviiside ajutist lubamist
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3, artikli 9d lõiget 1 ja artikli 9e lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2002 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubamine.
(2)
Määruse (EÜ) nr 1831/2003 artiklis 25 on ette nähtud üleminekumeetmed söödalisandite loataotluste jaoks, mis on esitatud direktiivi 70/524/EMÜ kohaselt enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused on esitatud enne määruse (EÜ) nr 1831/2003 kohaldamise kuupäeva.
(4)
Esialgsed märkused nende taotluste kohta, mis esitati direktiivi 70/524/EMÜ artikli 4 lõike 4 kohaselt, edastati komisjonile enne määruse (EÜ) nr 1831/2003 kohaldamise kuupäeva. Seepärast tuleb jätkata nende taotluste läbivaatamist vastavalt direktiivi 70/524/EMÜ artiklile 4.
(5)
Komisjoni määrusega (EÜ) nr 1636/1999 (3) lubati esimest korda ajutiselt kasutada Trichoderma longibrachiatum’ist (ATCC 2106) saadud endo-1,3(4)-beeta-glükanaasi, Trichoderma longibrachiatum’ist (ATCC 2105) saadud endo-1,4-beeta-ksülanaasi ja Bacillus subtilis’est (ATCC 2107) saadud subtilisiini ensüümpreparaati broilerkanade puhul. On esitatud uued andmed, mis toetavad taotlust saada kõnealuse ensüümpreparaadi jaoks tähtajatu kasutusluba. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks kõnealuse ensüümpreparaadi I lisa kohaseks kasutamiseks anda tähtajatu luba.
(6)
Komisjoni määrusega (EÜ) nr 255/2005 (4) lubati broilerkanade, munakanade, broilerkalkunite, põrsaste, nuumsigade ja emiste puhul tähtajatult kasutada Aspergillus oryzae’st (DSM 14223) saadud 6-fütaasi ensüümpreparaati. On esitatud uued andmed, mis toetavad taotlust laiendada selle ensüümpreparaadi kasutamise luba lõhelastele. Euroopa Toiduohutusamet (EFSA) on esitanud arvamuse kõnealuse preparaadi kasutamise kohta, milles jõutakse järeldusele, et käesoleva määruse II lisas sätestatud tingimustel ei kujuta see lõhelastele ohtu. Hindamine on näidanud, et direktiivi 70/524/EMÜ artikli 9e lõikes 1 sätestatud tingimused sellise loa saamiseks on täidetud. Järelikult tuleks kõnealuse ensüümpreparaadi II lisa kohaseks kasutamiseks anda neljaks aastaks ajutine luba.
(7)
Komisjoni määrusega (EÜ) nr 666/2003 (5) lubati esimest korda ajutiselt kasutada Enterococcus faecium’i (DSM 7134) mikroorganismipreparaati põrsaste ja nuumsigade puhul. On esitatud uued andmed, mis toetavad taotlust laiendada selle mikroorganismipreparaadi kasutamise luba broilerkanadele. EFSA andis 28. oktoobril 2004 positiivse hinnangu kõnealuse söödalisandi ohutusele selle kasutamisel broilerkanade kategooria puhul käesoleva määruse III lisas sätestatud tingimustel. Hindamine on näidanud, et direktiivi 70/524/EMÜ artikli 9e lõikes 1 sätestatud tingimused sellise loa saamiseks on täidetud. Järelikult tuleks kõnealuse mikroorganismipreparaadi III lisa kohaseks kasutamiseks anda neljaks aastaks ajutine luba.
(8)
Kõnealuste taotluste hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatavad meetmed. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) (6) kohaldamisega.
(9)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide rühma kuuluvat I lisas nimetatud preparaati lubatakse kasutada söödalisandina kõnealuses lisas ette nähtud tingimustel ilma ajaliste piiranguteta.
Artikkel 2
Ensüümide rühma kuuluvat käesoleva määruse II lisas nimetatud preparaati lubatakse kõnealuses lisas ette nähtud tingimustel kasutada ajutiselt nelja aasta jooksul söödalisandina.
Artikkel 3
Mikroorganismide rühma kuuluvat käesoleva määruse III lisas nimetatud preparaati lubatakse kõnealuses lisas ette nähtud tingimustel kasutada ajutiselt nelja aasta jooksul söödalisandina.
Artikkel 4
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. aprill 2005

Labels: 3
16
17
6